Man doodgeskiet tydens Lenasia-rooftogArgieffoto Ao. Kay Makhubela, woordvoerder van die polisie, het gesê sewe mans het ŉ winkel binnegestorm en op kontant aangedring. Die verdagtes het wild begin skiet toe hulle gevlug het en ŉ klant is doodgeskiet. Die verdagtes het met ŉ onbekende bedrag kontant gevlug. “Hulle het ook op die polisie losgebrand en een beampte is geskiet en gewond. Hy sterk in die hospitaal aan,” het Makhubela gesê. Die rowers het in twee motors gevlug maar ŉ wit Honda op die toneel agtergelaat. Niemand is in nog in hegtenis geneem nie. Die polisie ondersoek ŉ saak van moord, poging tot moord en roof.